CELEX: 32018D0257
Language: hr
Date: 2018-02-19 00:00:00
Title: Provedbena odluka Komisije (EU) 2018/257 оd 19. veljače 2018. o odobravanju odstupanja određenim državama članicama u odnosu na prijenos statističkih podataka u skladu s Uredbom (EZ) br. 1338/2008 Europskog parlamenta i Vijeća s obzirom na statističke podatke Europske ankete o zdravlju (EHIS) (priopćeno pod brojem dokumenta C(2018) 832) (Tekst značajan za EGP. )

21.2.2018   
            
            
               HR
            
            
               Službeni list Europske unije
            
            
               L 48/41
            
         PROVEDBENA ODLUKA KOMISIJE (EU) 2018/257
   оd 19. veljače 2018.
   o odobravanju odstupanja određenim državama članicama u odnosu na prijenos statističkih podataka u skladu s Uredbom (EZ) br. 1338/2008 Europskog parlamenta i Vijeća s obzirom na statističke podatke Europske ankete o zdravlju (EHIS)
   
      
         (priopćeno pod brojem dokumenta C(2018) 832)
      
   
   (Vjerodostojni su samo tekstovi na engleskom, finskom, francuskom, malteškom, nizozemskom, njemačkom, rumunjskom i švedskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1338/2008 Europskog parlamenta i Vijeća od 16. prosinca 2008. o statističkim podacima Zajednice o javnom zdravlju i zdravlju i sigurnosti na radnom mjestu (1), a posebno njezin članak 9. stavak 2.,
   uzimajući u obzir zahtjeve Kraljevine Belgije, Savezne Republike Njemačke, Republike Malte, Kraljevine Nizozemske, Republike Austrije, Rumunjske, Republike Finske i Ujedinjene Kraljevine Velike Britanije i Sjeverne Irske,
   budući da:
   
               (1)
            
            
               U skladu s člankom 9. stavkom 2. Uredbe (EZ) br. 1338/2008 Komisija može državama članicama odobriti odstupanja i prijelazna razdoblja na temelju objektivnih razloga.
            
         
               (2)
            
            
               Iz informacija koje je primila Komisija vidljivo je da su odstupanja koja su države članice zatražile opravdana zbog potrebe za većim prilagodbama nacionalnih administrativnih i statističkih sustava radi potpunog usklađivanja s Uredbom (EZ) br. 1338/2008.
            
         
               (3)
            
            
               Takva odstupanja trebala bi se odobriti, na njihov zahtjev, Kraljevini Belgiji, Saveznoj Republici Njemačkoj, Republici Malti, Kraljevini Nizozemskoj, Republici Austriji, Rumunjskoj, Republici Finskoj i Ujedinjenoj Kraljevini Velike Britanije i Sjeverne Irske.
            
         
               (4)
            
            
               Mjere predviđene ovom Odlukom u skladu su s mišljenjem Odbora za europski statistički sustav,
            
         DONIJELA JE OVU ODLUKU:
   Članak 1.
   Odstupanja iz Priloga odobravaju se državama članicama koje su u njemu navedene.
   Članak 2.
   Ova je Odluka upućena Kraljevini Belgiji, Saveznoj Republici Njemačkoj, Republici Malti, Kraljevini Nizozemskoj, Republici Austriji, Rumunjskoj, Republici Finskoj i Ujedinjenoj Kraljevini Velike Britanije i Sjeverne Irske.
   
      Sastavljeno u Bruxellesu 19. veljače 2018.
      
         
            Za Komisiju
         
         Marianne THYSSEN
         
            Članica Komisije
         
      
   
   
      (1)  SL L 354, 31.12.2008., str. 70.
   
   
      PRILOG
      
         Odstupanja od Uredbe (EZ) br. 1338/2008, kako je provodi Komisija, s obzirom na statističke podatke Europske ankete o zdravlju (EHIS)
      
      Za potrebe prikupljanja podataka u okviru Europske ankete o zdravlju 2019. odobravaju se sljedeća odstupanja:
      
                   
               
               
                  Belgija, Finska i Nizozemska nisu obvezne dostaviti varijable iz sljedeće tablice:
                  
                              Belgija
                           
                           
                              
                                          —
                                       
                                       
                                          UN2 A, UN2B, UN2C, UN2D o neispunjenim potrebama
                                       
                                    
                        
                              Finska
                           
                           
                              
                                          —
                                       
                                       
                                          PL2 i PL8 o funkcionalnim ograničenjima
                                       
                                    
                                          —
                                       
                                       
                                          PE6 o tjelesnoj aktivnosti
                                       
                                    
                                          —
                                       
                                       
                                          AL1 do AL6 o konzumaciji alkohola
                                       
                                    
                        
                              Nizozemska
                           
                           
                              
                                          —
                                       
                                       
                                          CD1P i CD2 o bolestima i kroničnim oboljenjima
                                       
                                    
                                          —
                                       
                                       
                                          PL8 i PL9 o funkcionalnim ograničenjima
                                       
                                    
                                          —
                                       
                                       
                                          PE9 o tjelesnoj aktivnosti
                                       
                                    
                                          —
                                       
                                       
                                          DH5 i DH6 o prehrambenim navikama
                                       
                                    
                                          —
                                       
                                       
                                          SK3, SK4 i SK6 o pušenju
                                       
                                    
                        
            
                   
               
               
                  Belgiji, Njemačkoj, Malti i Austriji odobrava se odstupanje u pogledu razdoblja prikupljanja podataka. Razdoblje prikupljanja podataka za Belgiju jest 2018,. za Austriju i Njemačku 2018.–2020., a za Maltu 2019.–2020.
               
            
                   
               
               
                  Rumunjskoj se odobrava odstupanje u pogledu dostavljanja mikropodataka. Rumunjska prethodno provjerene mikropodatke dostavlja u roku od 12 mjeseci od završetka nacionalnog razdoblja prikupljanja podataka.
               
            
                   
               
               
                  Ujedinjenoj Kraljevini dodjeljuje se odstupanje u pogledu referentnog stanovništva. Referentno stanovništvo u Ujedinjenoj Kraljevini pojedinci su stariji od 16 godina koji žive u privatnim kućanstvima na njezinu državnom području u vrijeme prikupljanja podataka.